kardosdrur/scandi-wiki huggingface dataset:
Spaniernes Spanien

Spaniernes Spanien er en film instrueret af Lennart Steen efter manuskript af Lennart Steen.

Handling 
Filmen gør opmærksom på de frie demokratiers medansvar for udviklingen i Francos Spanien. Til bl.a. Halfdan Rasmussens personlige og manende digteriske kommentarer sammenholder filmen turisternes Spanien med spaniernes eget Spanien.

Referencer

Eksterne henvisninger 
 

Danske film fra 1967

Dokumentarfilm fra Danmark
To mænd i ødemarken

To mænd i ødemarken er en film instrueret af Jørgen Roos efter manuskript af Jørgen Roos.

Handling 
Kort før sin død i maj 1971, 90 år gammel, fortæller Ejnar Mikkelsen om en ekspedition til det nordøstlige Grønland i 1909, hvor han sammen med Iver P. Iversen skal lede efter de forsvundne fra Danmark-ekspeditionen 1907. Da de kommer tilbage til vinterhavnen fra slæderejsen til bunden af Danmarksfjorden, er de øvrige ekspeditionsdeltagere rejst til Danmark. Han fortæller om sammenholdet mellem ham og Iversen de to vintre, de tilbringer alene i hytten, og om den dag de bliver uvenner på grund af en pige - en pige på et postkort, afbildet sammen med 37 andre højskolepiger.

Referencer

Eksterne henvisninger 
 

Danske film fra 1972

Dokumentarfilm fra Danmark
Film instrueret af Jørgen Roos
Anderledes erindringer

Anderledes erindringer er en film instrueret af Franz Ernst.

Handling 
Gennem interviews belyses fire livsforløb - fire mennesker med anderledes erindringer. Filmen fortæller historien om fire mennesker, som er eller har været uden for det normale samfundsmønster. De socialt utilpassede. Filmen lægger deres problemer frem og lader mange spørgsmål stå åbne.

Referencer

Eksterne henvisninger 
 

Danske film fra 1973

Film instrueret af Franz Ernst
Dansksprogede film
En by omkring år 1900

En by omkring år 1900 er en dokumentarfilm fra 1973 instrueret og med manuskript af Henning Camre.

Handling 
En beretning om byen Gudhjem ved århundredeskiftet, fortalt af byens fotografer. Ved et tilfælde er fotografernes arkiver blevet bevaret, og over 3000 negativer fra perioden 1870-1920 er blevet indsamlet og gennemgået som grundlag for filmen, som er blevet et smukt billeddigt om et lille landsbysamfunds møde med det 20. århundrede og det tekniske vidundere. På filmens lydside fortæller gamle gudhjemboere om tiden.

Referencer

Eksterne henvisninger 
 

Dokumentarfilm fra Danmark
Danske film fra 1973
Kultur i Gudhjem
En by ved navn København

En by ved navn København er en dansk dokumentarfilm fra 1960 med instruktion og manuskript af Jørgen Roos.

Handling 
Filmen tegner med ironi et oprigtigt og uformelt billede af den danske hovedstad, idet den i maleriske enkeltheder fremhæver poesien i det almindelige hverdagsliv, som det udfolder sig på gaden, i havnen, i sociale institutioner, forlystelsesparker osv.

Referencer

Eksterne henvisninger 
 

Danske film fra 1960
Dokumentarfilm fra Danmark
Danske film omhandlende København i 1900-tallet
Film instrueret af Jørgen Roos
Cuba Cubanos

Cuba Cubanos er en dansk dokumentarfilm fra 1976 med instruktion og manuskript af Ib Makwarth.

Handling 
Et personligt og begejstret billede af Cuba.

Referencer

Eksterne henvisninger 
 

Danske film fra 1976

Cubanos
Dea Trier Mørch (film)

Dea Trier Mørch er en film instrueret af Jacob Jørgensen efter eget manuskript.

Handling 
I et interview med Ritt Bjerregaard fortæller grafikeren og forfatteren Dea Trier Mørch (1941-2001) om arbejderkunst, massekunst og kommunismens menneskesyn, samt om at få arbejde og familieliv til at gå op i en højere enhed.

Referencer

Eksterne henvisninger 
 

Danske film fra 1980
Portrætfilm fra Danmark
Dengang jeg drog afsted (film)

Dengang jeg drog afsted er en film instrueret af Jørgen Vestergaard efter eget manuskript.

Handling 
Gennem nær-observationer af soldatens elementære uddannelse søger filmen at karakterisere den tilværelse, som den værnepligtige er tvunget til at leve i i 12 måneder.

Referencer

Eksterne henvisninger 
 

Danske film fra 1971
Film instrueret af Jørgen Vestergaard
Dronningen besøger Sydslesvig - 13. juni 1978

Dronningen besøger Sydslesvig - 13. juni 1978 er en dansk dokumentarfilm fra 1979 med instruktion og manuskript af Ebbe Larsen.

Handling 
13. juni 1978 blev en mærkedag for de danske i Sydslesvig. For første gang siden 1864 kunne en dansk regent atter besøge den danske befolkning i landsdelen. I reportageform skildrer filmen regentparrets besøg i Sydslesvig - lige fra det øjeblik, grænsen krydses ved Frøslev, til kongeskibet forlader Flensborg Havn om aftenen den 14. juni.

Referencer

Eksterne henvisninger 
 

Danske film fra 1979

Sydslesvig
Døden er et biprodukt

Døden er et biprodukt er en dansk dokumentarfilm fra 1971 med instruktion og manuskript af Alan Lowry.

Handling 
En indføring i forureningsproblemer knyttet til industrisamfundets kritikløse anvendelse af produktivitets-kriteriet som styrende princip. Derefter kulegraver den ansvarsfordelingen og rejser spørgsmålet, om politikere er i stand til at frigøre sig fra snævre økonomiske interesser.

Referencer

Eksterne henvisninger 
 

Danske film fra 1971

Dokumentarfilm fra Danmark
Eline - de første 16 måneder

Eline - de første 16 måneder er en dansk dokumentarfilm fra 1973 med instruktion og manuskript af Lise Roos.

Handling 
En filmisk registrering af de karakteristiske faser i et normalt barns udvikling.

Referencer

Eksterne henvisninger 
 

Danske film fra 1973

Dokumentarfilm fra Danmark
Evald og Ingeborg og alle de andre

Evald og Ingeborg og alle de andre er en dansk dokumentarfilm fra 1975 med instruktion og manuskript af Jørgen Vestergaard.

Handling 
Musikmiljøet omkring og i Folkemusikhuset i Hoager, mellem Holstebro og Skive.

Referencer

Eksterne henvisninger 
 

Danske film fra 1975
Dokumentarfilm fra Danmark
Film instrueret af Jørgen Vestergaard
Familiebilleder

Familiebilleder er en dansk dokumentarfilm fra 1964 med instruktion og manuskript af Henning Carlsen. Filmen indgår i en dokumentarserie, der også omfatter Ung og De gamle.

Handling 
Filmen er et forsøg på at fremlægge et sociologisk førstehåndsmateriale til belysning af, hvordan der leves i familien i Danmark i dag. Den er baseret på en række filmede samtaler med enkeltpersoner, repræsenterende forskellige "familiesituationer". Koncentratet af disse samtaler - med forskellige familiefædre, husmødre og unge med forskellig social og individuel baggrund, den ugifte etc. - er sammenredigeret efter temaer til et "portrætgalleri", illustrerende typiske sider af dansk familieliv i dag.

Referencer

Eksterne henvisninger 
 

Danske film fra 1964
Dokumentarfilm fra Danmark
En fangerfamilie i Thuledistriktet

En fangerfamilie i Thuledistriktet er en film instrueret af Jørgen Roos.

Handling 
Anna har fået en datter på sygehuset i K'anak. Hun flyver med helikopter hjem til Ajaco, der er fanger på et udsted. I 35 graders frost drager han med hundeslæde ud på havisen, hvor han skyder en sæl, flår den på stedet og drager hjem til friskkogt sælkød. Sælskindet ombyttes med varer i stedets butik. Om vinteren skaffer man sig vand ved at optø bræis.

Referencer

Eksterne henvisninger 
 

Danske film fra 1967
Hundeslæde
Film instrueret af Jørgen Roos
Film om Grønland
Fest i gaden

Fest i gaden er en dansk dokumentarfilm fra 1967, der er instrueret af Ole Gammeltoft.

Handling 
I juni 1967 fejrede København sit 800 års jubilæum. I en glimtvis reportage fra tre af jubilæets store arrangementer: verdens længste kaffebord på Strøget, asfaltballet ved Søerne og det kilometerlange historiske optog gennem byen, søger filmen at indfange den muntre og joviale stemning omkring de store folkelige festligheder.

Referencer

Eksterne henvisninger 
 

Danske film fra 1967

Dokumentarfilm fra Danmark
De gamle

De gamle er en dansk dokumentarfilm fra 1961, der er skrevet og instrueret af Henning Carlsen. Filmen indgår i en dokumentarserie, der også omfatter Ung og Familiebilleder.

Handling 
Ved hjælp af interview belyses alle de problemer, som folk tror melder sig, når alderdommen statistisk set kommer, og de vanskeligheder, som følger med alderen. Er livet forbi, når alderdommen begynder? Danmark har over en halv million folkepensionister, som har været gennem de vanskelige dage, lige efter at de er blevet "forhenværende". Hvordan føles savnet af arbejdspladsen, sidder man med tomme hænder, er livet forbi, når alderdommen begynder?

Referencer

Eksterne henvisninger 
 

Danske film fra 1961

Film instrueret af Henning Carlsen
Film om alderdom
Grønland (film)

Grønland er en film instrueret af Jørgen Roos efter eget manuskript.

Handling 
Jørgen Roos' lange dokumentarfilm baserer sig på optagelser, foretaget over 30 år. Filmen om Grønlands historie er lavet til grønlændere og indeholder tegninger, fotos, interviews, nye og gamle optagelser. Den begynder med Erik den Røde og slutter med dagens Grønland. Den omtaler Hans Egede, de store opdagelsesrejsers tid, Knud Rasmussen, det første kongebesøg i 1921, beslutninger i 1948 om at forvandle Grønland til et moderne samfund. Endelig beskriver den Grønlands vej ind i et moderne samfund frem til hjemmestyret.

Referencer

Eksterne henvisninger 
 

Danske film fra 1981
Dokumentarfilm fra Danmark
Film om Grønland
Film instrueret af Jørgen Roos
Hvorfor blev du kriminel?

Hvorfor blev du kriminel? er en dansk dokumentarfilm fra 1971 med instruktion og manuskript af Hans-Henrik Jørgensen.

Handling 
Povl Bjarne Knudsen, der har været under forsorg siden sit sjette år, besvarer spørgsmålene: Hvorfor blev han kriminel? Hvordan oplevede han frihedsberøvelsen første gang? Hvorfor tror han så mange vender tilbage til ny kriminalitet? Filmen er bygget op som en enkel montage, hvor en båndoptagelse af en samtale illustreres af kun tre kameraindstillinger. Povl Bjarne Knudsen ses forfra, fra højre og fra venstre side.

Referencer

Eksterne henvisninger 
 

Danske film fra 1971

Dokumentarfilm fra Danmark
Ind imellem bliver vi gamle

Ind imellem bliver vi gamle er en dansk dokumentarfilm fra 1971 med instruktion og manuskript af Ole Roos.

Handling 
En rapport om alderdom, om gamle på institutioner. En film, som rejser mange spørgsmål om omverdenens forhold til de gamle, om deres vilkår. En film, som også i sin form prøver på at give udtryk for omverdenens dobbeltbundede syn på det at blive gammel.

Referencer

Eksterne henvisninger 
 

Danske film fra 1971
Dokumentarfilm fra Danmark
Film om alderdom
Inden vi vågner

Inden vi vågner er en dansk dokumentarfilm fra 1976 med instruktion og manuskript af Lizzie Corfixen.

Handling 
Et billeddigt om kvinders drømme, sorg og længsel. En midaldrende kvinde ryger tankefuldt sin cerut i eftermiddagssolen på Trianglen, mens Elvis Presley crooner It's Now Or Never. En billedskøn donna følger allerede trådte fodspor i Vesterhavets vældige klitlandskab til tonerne af I Will Follow Him.

Referencer

Eksterne henvisninger 
 

Danske film fra 1976

Dokumentarfilm fra Danmark
Island (film)

Island er en dansk dokumentarfilm fra 1967, der er instrueret af Paul Solbjerghøj.

Handling 
Billedfortælling om Islands natur, vulkaner, varme kilder og erhverv.

Referencer

Eksterne henvisninger 
 

Danske film fra 1967
Dokumentarfilm fra Danmark
Jeg alene undkom. En film om Carsten Niebuhr

Jeg alene undkom. En film om Carsten Niebuhr er en film instrueret af Anders Odsbjerg efter eget manuskript.

Handling 
Carsten Niebuhr tog i 1761 med en dansk ekspedition til Arabien. Syv år senere vendte han tilbage som eneste overlevende. Hans rejse blev hans livs oplevelse, og resultaterne af rejsen har placeret ham som en stor forsker – sin tids største orientalist. Filmen er en biografisk skildring af denne mand, i hvis fodspor den følger. Med sønnens ord: Hans hele hu var rettet mod anskuelse og iagttagelse. Han måtte fatte alting konkret.

Referencer

Eksterne henvisninger 
 

Danske film fra 1981

Dokumentarfilm fra Danmark
Kafiristan - hedningernes land

Kafiristan - hedningernes land er en dansk dokumentarfilm fra 1958 med instruktion og manuskript af Børge Høst.

Handling 
Kafirerne er et folk, der lever i det nordøstlige Afghanistan i de svært tilgængelige og uvejsomme Hindu Kush-bjerge. Kafirerne ligner ikke de omkringboende folk, og meget tyder på, at de er efterkommere af det oprindelige, indo-europæiske folk, som er blevet isoleret her, og som derfor har bevaret deres kultur næsten uændret gennem tusinder af år. Filmen viser kafirernes daglige liv, hvor meget har en forbløffende lighed med, hvad danskerne ved om deres egen fortid.

Optagelserne fandt sted under Henning Haslund-Christensens mindeekspedition til Afghanistan 1953-54. Ekspeditionsleder er Hans Kongelige Højhed Prins Peter af Grækenland.

Referencer

Eksterne henvisninger 
 

Danske film fra 1958

Dokumentarfilm fra Danmark
Kai Nielsen (film)

Kai Nielsen er en dansk dokumentarfilm fra 1960 med instruktion og manuskript af Albert Mertz.

Handling 
Filmen skildrer hovedmotiver hos billedhuggeren Kai Nielsen, der døde i 1924. Idet skulpturerne hele tiden ses i relation til det miljø, hvor de er opstillet i dag: på de forskellige københavnske museer og - modsætningsvis - på Blågårds Plads i København, hvor der udfolder sig et malerisk folkeliv omkring skulpturerne, peges der på det livsnære og hverdagsrealistiske i Kai Nielsens kunst.

Referencer

Eksterne henvisninger 
 

Danske film fra 1960
Dokumentarfilm fra Danmark
Kammerat - Tovaritsj

Kammerat - Tovaritsj er en film instrueret af Hagen Hasselbalch efter eget manuskript.

Handling 
Ved kapitulationen opholdt der sig ca. 7000 russiske statsborgere som tyskernes fanger i Danmark. I filmen vises det daglige liv i de lejre, hvori de blev samlet, indtil de kunne blive hjemsendt.

Referencer

Eksterne henvisninger 
 

Danske film fra 1946
Værker om Danmark under 2. verdenskrig
Dokumentarfilm fra Danmark
Kan vi være dette bekendt

Kan vi være dette bekendt er en dansk dokumentarfilm fra 1972 med instruktion og manuskript af Lise Roos.

Handling 
Med udgangspunkt i Kan vi være dette bekendt, skrevet i 1946 af Karl Roos, diskuteres boligsituationen i Danmark i 1972.

Referencer

Eksterne henvisninger 
 

Danske film fra 1972

Dokumentarfilm fra Danmark
Kvinden og Fællesmarkedet

Kvinden og Fællesmarkedet er en film instrueret og skrevet af Mette Bauer.

Handling 
Kvindens stilling socialt og politisk i og udenfor Fællesmarkedet. Gennem interviews med kvinder lægges op til debat.

Referencer

Eksterne henvisninger 
 

Dokumentarfilm fra Danmark
Danske film fra 1972
EU i Danmark
Det København, der forsvinder

Det København, der forsvinder er en dansk dokumentarfilm fra 1941 med instruktion og manuskript af Gunnar Robert Hansen.

Handling 
Skildring af de smukke og maleriske huse i saneringskvarteret i Borgergade, Adelgade og Dronningens Tværgade, der var idyller omkring 1750, men nu er blevet så uhygiejniske og brandfarlige, at de bliver dømt til nedrivning.

Referencer

Eksterne henvisninger 
 

Danske film fra 1941
Dokumentarfilm fra Danmark
Danske film omhandlende København i 1900-tallet
Lemmingernes gåde

Lemmingernes gåde er en film instrueret af Erling Haagensen.

Handling 
I Norge har man fundet ud af, at den eksplosionsagtige myldren med lemminger, der sker regelmæssigt med tre til fire års mellemrum, skyldes en ultrahurtig formering. Lemmingerne falder altså ikke ned fra himlen, og mange andre myter om det 13-15 cm lange dyr holder heller ikke. Men der er mange andre uløste gåder, som forskerne arbejder med. Hvorfor sker eksplosionerne så regelmæssigt og geografisk sammenhængende, og hvorfor uddør det store antal lemminger næsten totalt i løbet af få måneder? Mange teorier afprøves, bl.a. på Oslo Universitet. Filmen skildrer forskningsarbejdets forsøg på at indkredse strukturen og kredsløbet i det overbefolkede lemmingesamfund. Resultatet af lemmingeforskningen giver filmen lejlighed til en allegori: Hvor længe kan vi blive ved? I øjeblikket vokser verdens befolkning med 180.000 mennesker om dagen.

Referencer

Eksterne henvisninger 
 

Danske film fra 1980

Dokumentarfilm fra Danmark
Livet er en drøm

Livet er en drøm er en film instrueret af Franz Ernst efter manuskript af Franz Ernst.

Handling 
En film om ekstreme psykiske tilstande og om psykiatri, men også en uhyre enkel og varm og ærlig film om fire mennesker, som selv fortæller om deres situation og om, hvordan det er at være indlagt på et statshospital.

Referencer

Eksterne henvisninger 
 

Danske film fra 1972

Dokumentarfilm fra Danmark
Livet i Danmark

Livet i Danmark er en film instrueret af Jørgen Leth efter eget manuskript.

Handling 
Filmen har til hensigt at give et indtryk af, hvordan der egentlig ser ud i det lille eksotiske Danmark, hvordan de ejendommelige danskere ser ud, og hvordan de går rundt og har det. Næsten 100 danskere fremstilles i filmen, bl.a. en cykelrytter, en finansminister, en populær skuespiller og 13 ugifte kvinder fra en provinsby. "Der er alt for meget usigtbarhed og regnvejr og melankoli i de fleste billeder fra Danmark", udtaler Jørgen Leth. "Det er der ikke i min film. Jeg vil gerne vise nogle autentiske, tydelige og smukke billeder fra dette mærkelige land."

Referencer

Eksterne henvisninger 
 

Danske film fra 1972
Film instrueret af Jørgen Leth
Lov og orden i Christiania

Lov og orden i Christiania er en kortfilm fra 1974 instrueret af Nils Vest efter eget manuskript.

Handling 
Filmens ophavsmænd: I foråret 1974 åbnedes den hidtil kraftigste offensiv mod fristaden Christiania. En række politikere med forsvarsminister Brøndum i spidsen havde sat sig for, at over 1/3 af de eksisterende huse skulle rives ned, officielt på grund af brandfare. Fra anden side bedømtes sagen som højrefløjens forsøg på stemmefiskeri, idet Christiania i 1973 havde fået officielt løfte om at kunne leve på helt egne betingelser i mindst 3 år. Denne film indgik i den kampagne, som christianitter og venner satte i gang for at imødegå de officielle politikerfremstillinger af fristadens liv.

Referencer

Eksterne henvisninger 
 

Danske film fra 1974

Christiania
Mao: "Grib dagen, grib timen"

Mao: "Grib dagen, grib timen" er en film instrueret af Dino Raymond Hansen efter manuskript af Dino Raymond Hansen.

Handling 
Formand Mao er ikke alene en revolutionær leder og tænker, men også kunstner, som i klassisk formede digte udtrykker sine erfaringer og visioner. I filmen synges, læses og udlægges syv af Maos digte, og gennem dem skildres den kinesiske revolution fra dens spæde begyndelse til i dag.

Referencer

Eksterne henvisninger 
 

Danske film fra 1972

Kina
Mit livs eventyr

Mit livs eventyr er en film instrueret af Jørgen Roos efter manuskript af samme.

Handling 
En mosaik af stillbilleder, rekonstruktioner og levende billeder, der sammenlagt fortæller om H.C. Andersens liv, på en konventionel måde. H.C. Andersens liv, fra han bliver født den 2. april 1805, til han udnævnes til æresborger i sin fødeby Odense, levendegøres gennem en dokumentarisk skildring på grundlag af det meget store materiale af tegninger, malerier og fotografier af digteren, hans egne tegninger og papirklip og ting fra hans tilværelse.

Referencer

Eksterne henvisninger 
 

Danske film fra 1955
Dokumentarfilm fra Danmark
Muldflugten

Muldflugten er en film instrueret af Lars Brydesen efter manuskript af Lars Brydesen.

Handling 
Forårets jordfygninger - muldflugten - er tegn på, at jordens kvalitet forringes år for år. Biodynamisk jordbrug er en alternativ dyrkningsmetode, som kan skabe en økologisk balance, hvor intet går tabt, og intet udefra kommende tilføres jorden. Kollektivbruget Buschberghof i Nordtyskland har arbejdet med denne metode i 20 år!

Referencer

Eksterne henvisninger 
 

Danske film fra 1979

Dokumentarfilm fra Danmark
Møde med maleren og forfatteren Hans Scherfig

Møde med maleren og forfatteren Hans Scherfig er en film instrueret af Jacob Jørgensen efter manuskript af Jacob Jørgensen.

Handling 
I filmen følger vi igennem halvandet år Danmarks mest læste forfatter på hans rejser og foredrag på gymnasier, på Oslo Universitet og i foreninger. Vi ser ham i hans daglige arbejde, hvor han fortæller om sine bøger og sine vilkår under besættelsen. Hans Scherfig kommenterer begivenhederne i sit land under og efter besættelsen, og i en samtale med en anden dansk forfatter, Dea Trier Mørch, kommer han ind på det livssyn, der ligger bag hans arbejde som maler og forfatter.

Referencer

Eksterne henvisninger 
 

Danske film fra 1979

Portrætfilm fra Danmark
En ny virkelighed

En ny virkelighed er en dansk dokumentarfilm fra 1963 med instruktion og manuskript af Børge Høst.

Handling 
Filmen henvender sig til et alment interesseret publikum og fremtræder som et filmisk essay om den moderne atomforskning. Filmen er tilegnet Niels Bohr og starter med en redegørelse for, hvordan man gennem mikroskop og elektronmikroskop kan iagttage stoffernes planmæssige molekylestruktur. Derefter gennemgås i diagrammer, modeller og modelforsøg atomets opbygning, dets reaktion på energitilførsel, dets stabilitet og grundstofprincippet, energikvantets sammenhæng med atomets opbygning, samt bølge- og partikelbeskrivelsen. Der sluttes med en fremstilling af komplementaritetsprincippet.

Referencer

Eksterne henvisninger 
 

Danske film fra 1963
Dokumentarfilm fra Danmark
Pigen Silke

Pigen Silke er en film instrueret af Lise Roos efter manuskript af Lise Roos.

Handling 
Filmen viser nogle karakteristiske dagligdags træk af et barns udvikling i alderen mellem 2 og 3 år . Barnet er placeret i sine vante omgivelser og er så fortrolig med tilstedeværelsen af filmapparaturet, at dette ikke griber forstyrrende ind i iagttagelsessituationerne.

Referencer

Eksterne henvisninger 
 

Danske film fra 1971

Dokumentarfilm fra Danmark
Polske piger

Polske piger er en film instrueret af Katia Forbert Petersen efter manuskript af Katia Forbert Petersen.

Handling 
Filmen er en historie om 3 polske kvinder på næsten 80 år, der kom til Danmark, da de var 20 år, for at arbejde i roerne. De tre kvinder er ugifte, troende katolikker og taler dårligt dansk. På egnen kaldes de stadig DE POLSKE PIGER. De fortæller om deres liv, dengang de kom til Danmark og i dag. Desværre er de svære at forstå.

Referencer

Eksterne henvisninger 
 

Danske film fra 1973

Dokumentarfilm fra Danmark
Povl Christensen (film)

Povl Christensen er en film instrueret af Per Ulrich.

Handling 
Et uhøjtideligt portræt af kunstneren Povl Christensen, der giver et indtryk af hans miljø og arbejdsfacon og specielt fokuserer på den lange række af tekstillustrationer, han har lavet til bl.a. Tom Kristensen og Blicher.

Referencer

Eksterne henvisninger 
 

Danske film fra 1966

Dokumentarfilm fra Danmark